**V SVETU ŠAHA SE JE PRIČELO DOGAJATI**

V soboto, 12. 3. 2022, so se pričela šolska šahovska prvenstva.

Pričelo se je s kvalifikacijami za učence in učenke do 12 let in do 15 let. Iz Osnovne šole Marije Vere so se prijavili trije učenci in dve učenki. Vsi so pokazali veliko znanja in dokazali, da so resnično dobri šahisti in šahistke. Igralo je več regij skupaj in končni rezultat je, da se bodo štirje učenci udeležilo Šolskega državnega prvenstva, ki se bo odvijalo 20. 3. 2022.

**Hana Brezar** je zmagala med dekleti do 15 let.

**Katarina Žagar** se je uvrstila na drugo mesto med dekleti do 12 let.

**Matej Grilj** je bil ravno tako drugi, vendar med fanti do 12 let.

**Cene Kališnik** mu je sledil in pristal na tretjem mestu. Njegov starejši brat **Nace Kališnik** je moral prvo leto igrati med fanti do 15 let, zato mu letos ni uspelo osvojiti enega od prvih treh mest, ki so pogoj za nastop na Šolskem državnem prvenstvu v šahu.

Več o samem dogajanju je zapisal Matej Grilj.

*Že v nedeljo, 13. 3. 2022, smo se ponovno usedli za ekran, saj smo spremljali Šolsko državno prvenstvo do 7 do 9 let. Turnirja so se udeležili trije učenci. Nikos Kostrešević se je uvrstil na tretje mesto med učenci do 9 let. Njegov mlajši brat Evan Kostrešević se je ravno tako uvrstil na tretje mesto v skupini fantje do 7 let. Tudi Erazem Stupica je prinesel nekaj zmag, tako da jim je na koncu manjkala le ena točka, da bi osvojili tretje mesto kot ekipa. Uvrstili so se na četrto mesto, kar pomeni zelo soliden rezultat za prvi nastop na državnem prvenstvu.*

*Na koncu lahko vsem le čestitamo in jim želimo še veliko uspehov v prihajajočih turnirjih, ki sledijo v naslednjih tednih.*

**Simona Pirc Jenko**